CELEX: 32020D0871
Language: sl
Date: 2020-06-23 00:00:00
Title: Izvedbeni sklep Komisije (EU) 2020/871 z dne 23. junija 2020 o odobritvi metod za ocenjevanje prašičjih trupov v Litvi (Besedilo v litovskem jeziku je edino verodostojno)

25.6.2020   
               
               
                  SL
               
               
                  Uradni list Evropske unije
               
               
                  L 201/64
               
            
         IZVEDBENI SKLEP KOMISIJE (EU) 2020/871
         z dne 23. junija 2020
         o odobritvi metod za ocenjevanje prašičjih trupov v Litvi
         (Besedilo v litovskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 20(p) Uredbe,
         ob upoštevanju naslednjega:
         
                     (1)
                  
                  
                     Točka 1 oddelka B.IV Priloge IV k Uredbi (EU) št. 1308/2013 določa, da se za razvrščanje prašičjih trupov delež pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode za oceno, ki temeljijo na fizičnih meritvah enega ali več anatomskih delov prašičjega trupa. Za odobritev metod za ocenjevanje bi morala biti statistična napaka pri oceni znotraj najvišjega dovoljenega odstopanja. Navedeno odstopanje je opredeljeno v delu A Priloge V k Delegirani uredbi Komisije (EU) 2017/1182 (2).
                  
               
                     (2)
                  
                  
                     Z Odločbo Komisije 2008/364/ES (3) je bila odobrena uporaba štirih metod za razvrščanje prašičjih trupov v Litvi.
                  
               
                     (3)
                  
                  
                     Spremembe naprave ali metod za ocenjevanje ne bi smele biti dovoljene, razen če se izrecno ne dovolijo z izvedbenim sklepom Komisije.
                  
               
                     (4)
                  
                  
                     Litva je Komisijo prosila, naj s seznama metod, odobrenih za ocenjevanje prašičjih trupov na njenem ozemlju, umakne odobritev metod „Hennessy Grading Probe (HGP7)“ in „IM-03“, saj se v Litvi ne uporabljata več.
                  
               
                     (5)
                  
                  
                     Litva je Komisijo zaprosila tudi za odobritev nove metode (Fat-O-Meat’er II). Litva je v ta namen v protokolu, kot je določen v členu 11(3) Delegirane uredbe (EU) 2017/1182, predložila podroben opis preskusa z razkosanjem in navedla načela, na katerih temelji navedena nova metoda, rezultate preskusa z razkosanjem in enačbe za ocenjevanje deleža pustega mesa. Litva je Komisijo zaprosila tudi za odobritev posodobljenih enačb za dve metodi (metodo Fat-O-Meat’er S70 in ročno metodo – ZP), ki sta že bili odobreni z Odločbo Komisije 2008/364/ES za razvrščanje prašičjih trupov na njenem ozemlju.
                  
               
                     (6)
                  
                  
                     Pri preučitvi navedene prošnje je bilo ugotovljeno, da so pogoji za odobritev nove metode za ocenjevanje in posodobitev enačb preostalih dveh metod izpolnjeni. Zato bi bilo treba v Litvi odobriti metode in enačbe za ocenjevanje.
                  
               
                     (7)
                  
                  
                     Zaradi jasnosti in pravne varnosti bi bilo treba Odločbo 2008/364/ES razveljaviti.
                  
               
                     (8)
                  
                  
                     Da se izvajalcem omogoči dovolj časa za prilagoditev na tehnične zahteve za uvedbo novih naprav in enačb, je treba metode za razvrščanje prašičjih trupov, odobrene v skladu z Odločbo 2008/364/ES, uporabljati do 30. aprila 2021.
                  
               
                     (9)
                  
                  
                     Ukrepi iz tega sklepa so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJI SKLEP:
         
            Člen 1
            
               1.   Za ocenjevanje prašičjih trupov v Litvi se v skladu s točko 1 oddelka B.IV Priloge IV k Uredbi (EU) št. 1308/2013 odobri uporaba naslednjih metod:
               
                           (a)
                        
                        
                           naprave „Fat-O-Meat’er S70 (FOM S70)“ in z njo povezanih metod za oceno, ki so podrobno opredeljene v delu I Priloge,
                        
                     
                           (b)
                        
                        
                           naprave „Fat-O-Meat’er II (FOM II)“ in z njo povezanih metod za oceno, ki so podrobno opredeljene v delu II Priloge;
                        
                     
                           (c)
                        
                        
                           „ročne metode (ZP)“ z ravnilom in z njo povezanih metod za oceno, ki so podrobno opredeljene v delu III Priloge.
                        
                     
            
               2.   Ročna metoda (ZP) z ravnilom iz točke (c) odstavka 1 se odobri samo za klavnice:
               
                           (a)
                        
                        
                           kjer število zaklanih prašičev na teden ne presega 500, izračunano kot letno povprečje; ali
                        
                     
                           (b)
                        
                        
                           samo v primeru odpovedi metod za ocenjevanje iz točk (a) in (b) odstavka 1, kjer število zaklanih prašičev na teden presega 500, izračunano kot letno povprečje.
                        
                     
         
         
            Člen 2
            Spremembe odobrenih naprav ali metod za ocenjevanje niso dovoljene, če niso izrecno odobrene z izvedbenim sklepom Komisije.
         
         
            Člen 3
            Odločba 2008/364/ES se razveljavi z učinkom od 1. maja 2021.
         
         
            Člen 4
            Ta sklep je naslovljen na Republiko Litvo.
         
         
            V Bruslju, 23. junija 2020
            
               
                  Za Komisijo
               
               Janusz WOJCIECHOWSKI
               
                  Član Komisije
               
            
         
         
            (1)  UL L 347, 20.12.2013, str. 671.
         
            (2)  Delegirana uredba Komisije (EU) 2017/1182 z dne 20. aprila 2017 o dopolnitvi Uredbe (EU) št. 1308/2013 Evropskega parlamenta in Sveta v zvezi z lestvicami Unije za razvrščanje trupov goved, prašičev in ovac ter sporočanjem tržnih cen nekaterih kategorij trupov in živih živali (UL L 171, 4.7.2017, str. 74).
         
            (3)  Odločba Komisije 2008/364/ES z dne 28. aprila 2008 o odobritvi metod za razvrščanje prašičjih trupov v Litvi (UL L 125, 9.5.2008, str. 32).
      
      
         
            PRILOGA
            METODE ZA OCENJEVANJE PRAŠIČJIH TRUPOV V LITVI
            Del I
            
               Fat-O-Meat’er S70 (FOM S70)
            
            
                     
                        1.
                     
                     
                        Pravila iz tega dela se uporabljajo, kadar se ocenjevanje prašičjih trupov opravi z napravo, imenovano „Fat-O-Meat’er S70 (FOM S70)“.
                     
                  
                     
                        2.
                     
                     
                        Naprava je opremljena s sondo premera 6 milimetrov, ki vsebuje fotodiodo tipa Siemens SFH 950/960 ter ima obratovalno razdaljo med 3 in 103 milimetri. Rezultati meritev se računalniško preračunajo v ocenjeno vsebnost pustega mesa.
                     
                  
                     
                        3.
                     
                     
                        Vsebnost pustega mesa trupa se izračuna po naslednji enačbi:
                        LMPFOMS70 = 57,2500 – 0,2516 x F1 – 0,3926 x F2 + 0,1620 x M2
                        pri čemer je:
                        
                                    LMPFOMS70
                                    
                                 
                                 
                                    =
                                 
                                 
                                    ocenjeni delež pustega mesa v trupu,
                                 
                              
                                    F1
                                 
                                 
                                    =
                                 
                                 
                                    debelina maščobnega tkiva (vključno s kožo) v milimetrih, merjena med 3. in 4. vretencem, 8 cm od klavne linije,
                                 
                              
                                    F2
                                 
                                 
                                    =
                                 
                                 
                                    debelina maščobnega tkiva (vključno s kožo) v milimetrih, merjena med 3. in 4. zadnjim rebrom, 6 cm od klavne linije,
                                 
                              
                                    M2
                                 
                                 
                                    =
                                 
                                 
                                    debelina pustega mesa v milimetrih, merjena med 3. in 4. zadnjim rebrom, 6 cm od klavne linije.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 110 kilogrami.
                     
                  DEL II
            
               Fat-O-Meat’er II (FOM II)
            
            
                     
                        1.
                     
                     
                        Pravila, določena v tem delu, se uporabljajo, kadar se ocenjevanje prašičjih trupov opravi z napravo, imenovano „Fat-O-Meat’er II (FOM II)“.
                     
                  
                     
                        2.
                     
                     
                        Napravo FOM II sestavljajo optična sonda z nožem, naprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov. Naprava FOM II sama preračuna rezultate meritev v ocenjeno vsebnost pustega mesa.
                     
                  
                     
                        3.
                     
                     
                        Vsebnost pustega mesa trupa se izračuna po naslednji enačbi:
                        LMPFOMII = 61.4200 – 0,6891 x F2 + 0,0977 x M2
                        pri čemer je:
                        
                                    LMPFOMII
                                    
                                 
                                 
                                    =
                                 
                                 
                                    ocenjeni delež pustega mesa v trupu,
                                 
                              
                                    F2
                                 
                                 
                                    =
                                 
                                 
                                    debelina maščobnega tkiva (vključno s kožo) v milimetrih, merjena med 3. in 4. zadnjim rebrom, 6 cm od klavne linije,
                                 
                              
                                    M2
                                 
                                 
                                    =
                                 
                                 
                                    debelina pustega mesa v milimetrih, merjena med 3. in 4. zadnjim rebrom, 6 cm od klavne linije.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 110 kilogrami.
                     
                  DEL III
            
               Ročna metoda (ZP)
            
            
                     
                        1.
                     
                     
                        Pravila iz tega dela se uporabljajo, kadar se ocenjevanje prašičjih trupov opravi z „ročno metodo (ZP)“, pri kateri se meri z ravnilom.
                     
                  
                     
                        2.
                     
                     
                        Pri tej metodi se lahko uporabi ravnilo, pri čemer je ocenjevanje določeno z ustrezno enačbo. Metoda temelji na ročnem merjenju debeline slanine in mišice na vzdolžni osi razkosanega trupa.
                     
                  
                     
                        3.
                     
                     
                        Delež mesnatosti trupa se izračuna na podlagi naslednje enačbe:
                        LMPZP = 54,89 – 0,4751 × F +0,1204 × M
                        pri čemer je:
                        
                                    LMPZP
                                 
                                 
                                    =
                                 
                                 
                                    ocenjeni odstotek mesnatosti trupa;
                                 
                              
                                    F
                                 
                                 
                                    =
                                 
                                 
                                    debelina maščobnega tkiva (vključno s kožo) v milimetrih, merjena na najbolj vitkem mestu nad mišico musculus gluteus medius na klavni liniji;
                                 
                              
                                    M
                                 
                                 
                                    =
                                 
                                 
                                    debelina mišice ledij v milimetrih, merjena kot najkrajša povezava med sprednjim (lobanjskim) delom mišice gluteus medius in gornjim (hrbtnim) robom hrbteničnega kanala trupa na klavni liniji.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 110 kilogrami.